ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

10 ΑΥΓΟΥΣΤΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

590 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση Διοικητικού Τομέα Οικονομικών, Στατιστικών & Απογρα¬ 
φών και θέσης Ειδικού Γραμματέα στο Υπουργείο Εθνικής Οικο¬ 
νομίας . 1 

Άδεια τροποποίησης του Καταστατικού της Εθνικής Ε-ς,αίρείας 

Επενδύσεων Χαρτοφυλακίου Α.Ε. 2 

Παροχή άδειας ίδρυσης της Α.Ε. Διαχειρίσεως Αμοιβαίων Κεφα¬ 
λαίων . 3 


Μεταβίβαση δικαιώματος υπογραφής στους Γενικούς Γραμματείς 
ΥΠΕΘΟ, ΕΣΤΕ και ΔΟΣ και στους ανώτερους υπαλλήλους του 
Υπουργείου Εθνικής Οικονομίας να υπογράφουν «Με εντολή 


Υπουργού». 4 

Τροποποίηση της απόφασης Λ 2617/40/1988 «Κανονισμός Ίδρυ¬ 
σης και Λειτουργίας Πρακτορείων Κρατικών Λαχείων». .... 5 
Αντικατάσταση τακτικού και αναπληρωματικού Προέδρου του Συμ¬ 
βουλίου Αλιείας. 6 

Επανέκδοση βιβλιαρίων νοσηλείας σε αντικατάσταση απωλεσθέ- 

ντων. 7 

Άδεια κατοχής Β' θέσης στον Κλεάνθη Νικολαΐδη. 8 

Άδεια κατοχής Β' θέσης στο Δημήτριο Χαραλάμπη. 9 

Τροποποίηση γνωστικού αντικειμένου των τομέων και ανακατα¬ 
νομή κλινικών, εργαστηρίων και λοιπών παραρτημάτων του 

τμήματος ιατρικής του Πανεπιστημίου Αθηνών. 10 

Μετονομασία τομέα του τμήματος Φιλολογίας του Πανεπιστημίου 

Θεσσαλονίκης.11 

Παροχή συμπληρωματικών πιστωτικών διευκολύνσεων στους σει¬ 
σμοπαθείς των νομών Ηλείας και Ζακύνθου που επλήγησαν από 

τον σεισμό του Οκτωβρίου 1988 . . . .. 12 

Τροποποίηση της απόφασης συγκρότησης της Επιτροπής Μητρώου 

Εμπειρίας Κατασκευαστών (ΜΕΚ) ..13 

Τροποποίηση της απόφασης συγκρότησης του Τμήματος Μελετών 
του Συμβουλίου Δημοσίων Έργων.14 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 27510 (1) 


Σύσταση Διοικητικού Τομέα Οικονομικών Στατιστικών & Απογραφών 
και θέσης Ειδικού Γραμματέα στο Υπουργείο Εθνικής Οικονο¬ 
μίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ 8ι ΟΙΚΟΝΟΜΙΚΩΝ 

Έχοντας υπόψη: 

. ΐ. Τις διατάξεις: 

α. του άρθρου 28 του Ν. 1558/1985 «Κυβέρνηση και Κυβερνητικά 


Όργανα» (ΦΕΚ. 137/τ.Α’/1985). 

β. του άρθρου 11 του Ν. 1586/1986 «Βαθμολογική διάρθρωση των 
θέσεων του Δημοσίου, Νομικών Προσώπων Δημοσίου Δικαίου και των 
Οργανισμών Τοπικής Αυτοδιοίκησης και άλλες διατάξεις» (ΦΕΚ. 37/ 
τ.Α’/1986), 

γ. του Π.Δ. 545/1988 «Οργανισμός του Υπουργείου Εθνικής Οικο¬ 
νομίας» (ΦΕΚ 254/τ.Α'/16.11.1988), 

2. Την αριθμ. Υ. 761/13.7.1989 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Εθνικής Οικο¬ 
νομίας» (ΦΕΚ. 545/τ.Β’/14.7.1989), 

3. Την υπηρεσιακή ανάγκη, αποφασίζουμε: 

I. Στο Υπουργείο Εθνικής Οικονομίας συνιστάται Διοικητικός Το¬ 
μέας Οικονομικών Στατιστικών και Απογραφών που περιλαμβάνει τις 
ακόλουθες υπηρεσίες: 

α. Διεύθυνση Μεθοδολογίας και Ανάλυσης. 

β. Διεύθυνση Απογραφών. 

γ. Διεύθυνση Οικονομικών Στατιστικών Α'. 

δ. Διεύθυνση Οικονομικών Στατιστικών Β'. 

II. Στο Υπουργείο Εθνικής Οικονομίας συνιστάται μία (1) θέση Ειδι- 
'κού Γ ραμματέα, με βαθμό 2ο της Κατηγορίας των Ειδικών Θέσεων. 

0 Ειδικός Γραμματέας θα προΐσταται στον πιό πάνω τομέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Αυγούστου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΕΘΝ. ΟΙΚΟΝΟΜΙΑΣ 

Αθ. ΚΑΝΕΛΛΟΠΟΥΛΟΣ ΓΕΩΡΓΙΟΣ ΣΟΥΦΛΙΑΣ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΣΩΤΗΡΙΟΣ ΧΑΤΖΗΓΑΚΗΣ ΑΝΤΩΝΙΟΣ ΣΑΜΑΡΑΣ 

-♦- 

Αριθ. 27211/Β/756 (2) 

Άδεια τροποποίησης του Καταστατικού της Εθνικής Εταιρείας Επενδύ¬ 
σεων Χαρτοφυλακίου Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 8ι ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 12 Α.Ν. 148/1967 «Περί μέτρων προς 
ενίσχυσιν της Κεφαλαιαγοράς» όπως αντικαταστάθηκε από το άρθρο 35 
του Ν. 1806/88 για την «Τροποποίηση της νομοθεσίας για τα Χρημα¬ 
τιστήρια Αξιών και άλλες διατάξεις» και ισχύει σήμερα. 

2. Τις διατάξεις του άρθρ. 2 του Ν.Δ. 608/1970 «Περί Εταιρειών 
Επενδύσεων Χαρτοφυλακίου και Αμοιβαίων Κεφαλαίων». 

3. Τις διατάξεις του άρθρου 3 παρ. 3 του Ν. 1266/82 «Περί οργά¬ 
νων ασκήσεως της νομισματικής, πιστωτικής και συναλλαγματικής πο¬ 
λιτικής και άλλες διατάξεις». 

4. Τις διατάξεις των Π.Δ. 409/86 και 498/87 για την «Προσαρ¬ 
μογή της Ελληνικής Νομοθεσίας περί Ανωνύμων Εταιρειών προς το 
Κοινοτικό Δίκαιο». 

5. Τις διατάξεις του Π.Δ. 200/87 για την «Μεταφορά αρμοδιοτή¬ 
των από το Υπουργείο Εμπορίου στο Υπουργείο Εθνικής Οικονομίας». 

6. Το απόσπασμα πρακτικών της Γενικής Συνέλευσης των μετόχων 
της Εταιρείας της 16.12.88. 

7. Το με αριθμ. 13/2/15.2.89 (Ε.Κ. 70) απόσπασμα πρακτικών 
της Επιτροπής Κεφαλαιαγοράς, αποφασίζουμε: 

Παρέχουμε την άδεια για την τροποποίηση των άρθρων 5 και 6 (νέο 
άρθρο 5), άρθρο 7 (νέο άρθρο 6), άρθρα 8 και 9 (νέο άρθρο 7), άρθρα 
10,11 και 12 (νέο άρθρο 19), άρθρα 13 και 14 (νέο άρθρο 22), άρθρο 
18 (νέο άρθρο 26), άρθρο 19 (νέο άρθρο 27), άρθρα 20 και 23 (νέο άρ¬ 
θρο 20), άρθρα 21 και 22 (νέο άρθρο 21), άρθρα 25, 26,29 (νέα άρθρα 
10 και 11), άρθρο 30 (νέα άρθρα 14 και 15), άρθρο 33 (νέα άρθρα 12, 
14 και 15), άρθρο 35 (νέο άρθρο 28), άρθρο 37 (νέα άρθρα 29 και 30), 
άρθρα 39 και 40 (νέο άρθρο 32), του καταστατικού της Εθνικής Εται¬ 
ρείας Επενδύσεων Χαρτοφυλακίου Α.Ε., όπως λεπτομερώς αναφέρο- 
νται στο απόσπασμα πρακτικών της Γενικής Συνέλευσης των μετόχων 
της Εταιρείας της 16.12.88, με σκοπό την προσαρμογή τους στις δια¬ 
τάξεις των Π.Δ. 409/86 και 498/87. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

Γ. ΣΟΥΦΛΙΑΣ 

- 4 - 

Αριθ. 27210/Β/755 (3) 

Παροχή άδειας ίδρυσης της Α.Ε. Διαχειρίσεως Αμοιβαίων Κεφαλαίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1266/82 «Όργανα 
ασκήσεως της νομισματικής, πιστωτικής και συναλλαγματικής πολιτι¬ 
κής και άλλες διατάξεις (ΦΕΚ. 81/82). 

2. Το Ν.Δ. 608/1970 «περί εταιρειών επενδύσεων Χαρτοφυλακίου 
και Αμοιβαίων Κεφαλαίων». 

3. Την από 1η Μαρτίου 1989 αίτηση της Τράπεζας Πίστεως και της 
«'Αλφα» Ανώνυμης Εταιρείας Παροχής Οικονομικών Υπηρεσιών και 
Συμβουλών, για την έγκριση της ίδρυσης από μέρους τους Α.Ε. Διαχει¬ 
ρίσεως Αμοιβαίων Κεφαλαίων. 

4. Την απόφαση της 21ης/θέμα 2ο/19 Μαΐου 1989 Συνεδρίασης 
της Επιτροπής Κεφαλαιαγοράς, αποφασίζουμε: 

Παρέχουμε την άδεια για την ίδρυση της Α.Ε. Διαχειρίσεως Αμοι¬ 
βαίων Κεφαλαίων με την επωνυμία «ΑΛΦΑ - Εταιρεία Διαχειρίσεως 
Αμοιβαίων Κεφαλαίων Α.Ε.». 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Αυγούστου 1989 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ 

Γ. ΣΟΥΦΛΙΑΣ 

-♦- 

Αριθ. 23709/ΑΙΟΠΕ 701 (4) 

Μεταβίβαση δικαιώματος υπογραφής στους Γενικούς Γραμματείς 

ΥΠΕΘΟ, ΕΣΥΕ και ΔΟΣ και στους ανώτερους υπαλλήλους του 

Υπουργείου Εθνικής Οικονομίας να υπογράφουν «Με εντολή Υπουρ¬ 
γού». 

Ο ΑΝΑΠΛ. ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όργανα» και 
ειδικότερα του άρθρου 29, (ΦΕΚ 137/τ.Α'/26.7.85). 

β. Του Π.Δ. 545/1988 «Οργανισμός του Υπουργείου Εθνικής Οικο¬ 
νομίας» (ΦΕΚ. 254/τ.Α'/16.11.88). 

γ. Του άρθρου 13 του Ν. 1256/1982 «Για την πολυθεσία, την πο- 
λυαπασχόληση κλπ.» όπως συμπληρώθηκε με το άρθρο 21 του Ν. 
1288/1982 «Ρύθμιση θεμάτων αρμοδιότητας του Υπουργείου Προε¬ 
δρίας της Κυβέρνησης και της ΥΕΝΕΔ καθώς και άλλες διατάξεις» και 
το άρθρο 20 του Ν. 1400/1983 τροποποίηση και συμπλήρωση υπαλ¬ 
ληλικών διατάξεων». 


δ. Του Ν. 1586/1986 «Βαθμολογική διάρθρωση των θέσεων του 
Δημοσίου κ.λπ. (ΦΕΚ 37/τ.Α'/1.4.86). 

2. Την αριθμ. 3147/6.10.1982 πράξη του Υπουργικού Συμβου¬ 
λίου (ΦΕΚ. 127/τ.Α·/11.10.82). 

3. Το Π.Δ. 453/1988 «Σύσταση Γενικής Γραμματείας Διεθνών Οι¬ 
κονομικών Σχέσεων στο Υπουργείο Εθνικής Οικονομίας» (ΦΕΚ 206/ 
τ.Α'/16.9.88). 

4. Την αριθμ. Υ 761/13.7.89 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Εθνικής Οικονομίας» 
(ΦΕΚ 545/τ.Β'/14.7.88). 

5. Την αριθμ. 17496/12.7.89 κοινή απόφαση του Πρωθυπουργού 
και του Υπουργού Εθνικής Οικονομίας, Διορισμός Γενικού Γραμματέα 
ΥΠΕΘΟ. 

6. Την αριθμ. 20077/18.7.89 κοινή απόφαση του Πρωθυπουργού 
και του Υπουργού Εθνικής Οικονομίας, Διορισμός Γενικού Γραμματέα 
στη Γενική Γραμματεία ΕΣΥΕ. 

7. Την αριθμ. 17931/17.7.89 κοινή απόφαση του Πρωθυπουργού 
και Υπουργού Εθνικής Οικονομίας, Διορισμός Γενικού Γραμματέα στη 
Γενική Γραμματεία ΔΟΣ του ΥΠΕΘΟ. 

8. Την ανάγκη να διασφαλισθεί η εύρυθμη και αποδοτική λειτουργία 
των Υπηρεσιών του Υπουργείου Εθνικής Οικονομίας, επί των οποίων 
ασκούμε αρμοδιότητες, καθώς και η ταχεία διεκπεραίωση των υποθέ¬ 
σεων που έχουν ανατεθεί σ’ αυτές. 

9. Το γεγονός ότι η Διεύθυνση Δημοσίων Επενδύσεων (άρθρο 14 
Π.Δ. 545/88) ανέλαβε τις αρμοδιότητες τεσσάρων Διευθύνσεων με συ¬ 
νέπεια την σημαντική επιβάρυνση του προϊσταμένου με τις αρμοδιότη¬ 
τες των ανωτέρω αναφερομένων Δ/νσεων (άρθρο 31 Π.Δ. 816/1977) 
και την ανάγκη της ταχείας διεκπεραίωσης των αντικειμένων της Διεύ¬ 
θυνσης του άρθρ. 14 του Π.Δ. 545/88, αποφασίζουμε: 

Μεταβιβάζουμε στο Γενικό Γραμματέα του ΥΠΕΘΟ, στο Γενικό 
Γραμματέα της Γενικής Γραμματείας ΕΣΥΕ, στο Γενικό Γραμματέα 
της Γενικής Γραμματείας ΔΟΣ, στους Διευθυντές και γενικά στους 
προϊσταμένους των υπηρεσιακών μονάδων, επί των οποίων έχουμε αρ¬ 
μοδιότητα, το δικαίωμα να υπογράφουν «Με εντολή Υπουργού» τις πιό 
κάτω πράξεις: 

Άρθρο 1 

Στο Γ ενικό Γ ραμματέα ΥΠΕΘΟ, πέρα από τις αρμοδιότητες που κα¬ 
θορίζονται από το άρθρο 25 του Ν. 1558/85, και τις κατωτέρω πρά¬ 
ξεις αρμοδιότητας των Διευθύνσεων του Υπουργείου Εθνικής Οικονο¬ 
μίας: 

Των Δ/νσεων της Κεντρικής Υπηρεσίας του Υπουργείου. Δημοσίων 
Επενδύσεων Περιφερειακής Πολιτικής Ανάπτυξης. 

1. Την παροχή οδηγιών στις ανωτέρω Δ/νσεις για την μεθόδευση 
και τον συντονισμό της κοινής δραστηριότητας αυτών, με σκοπό την 
αποτελεσματική εφαρμογή της Κυβερνητικής Πολιτικής και την εύ¬ 
ρυθμη λειτουργία τους. 

2. Την παροχή εντολών προς τις αρμόδιες Διευθύνσεις για την εκτέ¬ 
λεση σχετικών χρηματικών ενταλμάτων, για την τακτοποίηση υπολό¬ 
γων διαχειριστών. 

3. Την έκδοση αποφάσεων ορισμού ή αντικατάστασης υπολόγων δια¬ 
χειριστών. 

4. Την υπογραφή εγγράφων αρμοδιότητας Δ/ντού, εφόσον συμπράτ¬ 
τουν πάνω σ’ αυτά περισσότερες Δ/νσεις. 

5. Την υπογραφή τηλεγραφημάτων πληροφοριακού και προπαρα¬ 
σκευαστικού περιεχομένου που αποστέλλονται στο εσωτερικό και εξωτε¬ 
ρικό. 

6. Την υπογραφή εγγράφων που απευθύνονται στο Συμβούλιο Επι¬ 
κράτειας, Ελεγκτικό Συνέδριο και στα άλλα αρμόδια τακτικά πολιτικά 
και διοικητικά δικαστήρια. 

7. Την υπογραφή ερωτημάτων προς τον Νομικό Σύμβουλο Διοική- 
σεως του Υπουργείου ή άλλα Συλλογικά Όργανα επί θεμάτων αρμοδιό- 
τητάς του. 

8. Την έκδοση αποφάσεων εγκρίσεως καταστροφής εκκαθαρισθέ- 
ντων αρχείων. 

Άρθρο 2 

Στο Γενικό Γραμματέα της Γενικής Γραμματείας ΕΣΥΕ τις πιό 
κάτω πράξεις και έγγραφα αρμοδιότητας των Διευθύνσεων αυτής: 

1. Την υπογραφή απαντήσεων στις αιτήσεις επανεξέτασης υπομνη¬ 
μάτων και αναφορών παραπόνων ή καταγγελιών πολιτών ή νομικών 
προσώπων ή υπαλλήλων κατά ενεργειών ή απαντήσεων των οργάνων 
των υπηρεσιών της Γενικής Γραμματείας ΕΣΥΕ. 


ΟΙΚΟΝΟΜΙΚΩΝ 

Α. ΣΑΜΑΡΑΣ 


ΟΙΚΟΝΟΜΙΚΩΝ 

Α. ΣΑΜΑΡΑΣ 

2. Την υπογραφή εγγράφων πάνω σε θέματα αρμοδιότητας Προϊ¬ 
σταμένου Διεύθυνσης, εφόσον συμπράττουν σ’ αυτά περισσότερες Δ/ 
νσεις, εκτός των εγγράφων για παροχή στατιστικών στοιχείων. 

3. Την υπογραφή εγγράφων με τα οποία ζητείται η γνώμη του Νομι¬ 
κού Συμβούλου Διοίκησης του Υπουργείου, ή συλλογικού οργάνου, για 
πράξεις αρμοδιότητας της Γενικής Γραμματείας ΕΣΥΕ, που έχει εξου¬ 
σιοδοτηθεί να υπογράφει. 

4. Την υπογραφή εντολών για τον καθορισμό προτεραιοτήτων στις 
διάφορες φάσεις των διεξαγομένων στατιστικών εργασιών. 

5. Την υπογραφή εντολών για την εφαρμογή από τις υπηρεσιακές 
μονάδες της Γενικής Γραμματείας ΕΣΥΕ των στατιστικών κωδίκων 
και ταξινομήσεων. 

6. Την υπογραφή αποφάσεων για τη συγκρότηση Επιτροπών παρα¬ 
λαβής, ελέγχου, διαχείρισης και πολτοποίησης στατιστικών δημοσιευ¬ 
μάτων. 

Άρθρο 3 

Στον Γενικό Γραμματέα της Γενικής Γραμματείας ΔΟΣ τις πιό κάτω 
πράξεις αρμοδιότητας των Διευθύνσεων και Υπηρεσιών: 

Των Διευθύνσεων της Κεντρικής Υπηρεσίας του Υπουργείου Εθνικής 
Οικονομίας: 

Διακρατικής Οικονομίας Συνεργασίας. 

Σχέσεων με Διεθνείς Οργανισμούς. 

Σχέσεων με τις Ευρωπαϊκές Κοινότητες (ΕΟΚ). 

Των Υπηρεσιών του Εξωτερικού. 

Μόνιμης Αντιπροσωπείας στον ΟΟΣΑ. 

Γραφείο Οικονομικού Συμβούλου στην Πρεσβεία στην Ουάσι- 
γκτων. 

Γραφείο Οικονομικού Συμβούλου στην Πρεσβεία του Τόκιο. 

Γραφείο Οικονομικού Συμβούλου στην Μόνιμη Αντιπροσωπεία στη 
Γ ενεύη. 

1. Την παροχή οδηγιών προς τις πιό πάνω Διευθύνσεις και Υπηρε¬ 
σίες του Υπουργείου για τη μεθόδευση και το συντονισμό της κοινής 
δραστηριότητας αυτών με σκοπό την αποτελεσματική υλοποίηση της 
Κυβερνητικής Πολιτικής. 

2. Την υπογραφή απαντήσεων στις αιτήσεις επανεξέτασης υπομνη¬ 
μάτων και αναφορών παραπόνων ή καταγγελιών πολιτών ή νομικών 
προσώπων ή υπαλλήλων κατά ενεργειών ή απαντήσεων των οργάνων 
των ανωτέρω Διευθύνσεων και Υπηρεσιών. 

3. Την υπογραφή τηλεγραφημάτων πληροφοριακού και προπαρα¬ 
σκευαστικού περιεχομένου που αποστέλλονται στο εξωτερικό. 

4. Την υπογραφή εγγράφων πάνω σε θέματα αρμοδιότητας Προϊ¬ 
σταμένου Διεύθυνσης, εφόσον συμπράττουν σέ αυτά περισσότερες Διευ¬ 
θύνσεις. 

5. Την υπογραφή αποφάσεων συγκρότησης ενδοϋπηρεσιακών επι¬ 
τροπών και ομάδων εργασίας για την επίτευξη καλύτερου συντονισμού 
των διαφόρων δραστηριοτήτων των ανωτέρω Διευθύνσεων, καθώς και 
για τη διεξαγωγή συγκεκριμένων ερευνητικών εργασιών. 

6. Την υπογραφή αποφάσεων και εγγράφων προς τους Υπηρεσια¬ 
κούς παράγοντες των ανωτέρω Διευθύνσεων και Υπηρεσιών που απο¬ 
σκοπούν στην εκπόνηση, σχεδίασμά, προγραμματισμό και έλεγχο βρα¬ 
χυχρόνιων και μακροχρόνιων προγραμμάτων των Δ/νσεων και Υπηρε¬ 
σιών αυτών, μέσα στα πλαίσια της υλοποίησης της Κυβερνητικής Πολι¬ 
τικής. 

Άρθρο 4 

Στους Προϊσταμένους των ανωτέρω Διευθύνσεων και Οργανικών μο¬ 
νάδων, επί των οποίων έχουμε αρμοδιότητες,· ή στους νόμιμους ανα¬ 
πληρωτές τους: 

1. Την υπογραφή απαντήσεων σε αιτήσεις, υπομνήματα ή αναφορές 
παραπόνων πολιτών. 

2. Την υπογραφή προπαρασκευαστικών, διαβιβαστικών και υπομνη¬ 
στικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών εκκαθάρισης 
των αρχείων της Διεύθυνσής τους. 

4. Την υπογραφή εγγράφων με τα οποία ζητούνται ή παρέχονται 
πληροφορίες για την ορθή εφαρμογή των Νόμων. 

5. Την υπογραφή εγγράφων και κάθε άλλης πράξεως που αφορά σε 
θέματα για τα οποία έχει παρασχεθεί, κατ’ αρχήν, έγκρισή μας ή 
έγκριση του Γενικού Γραμματέα. 

6. Την υπογραφή πράξεων με τις οποίες τίθενται έγγραφα της αρμο¬ 
διότητάς τους στο Αρχείο. 


Άρθρο 5 

Στους Προϊσταμένους Τμημάτων των ανωτέρω Δ/νσεων και Οργα¬ 
νικών μονάδων ή στους νόμιμους αυτών αναπληρωτές: 

I. Γενικά: 

1. Την υπογραφή πράξεων με τις οποίες τίθενται έγγραφα της αρμο¬ 
διότητάς τους στο Αρχείο. 

2. Την έκδοση πιστοποιητικών και βεβαιώσεων σε θέματα που σύμ¬ 
φωνα με το νόμο μπορούν να βεβαιωθούν από τα στοιχεία που τηρού¬ 
νται στην υπηρεσία. 

II. Ειδικότερα: 

Στον Προϊστάμενο του Τμήματος Πολιτικής και Προγραμματισμού 
Δημοσίων Επενδύσεων την υπογραφή εγγράφων που αναφέρονται στα 
παρακάτω θέματα: 

1. Στις χρηματοδοτήσεις όλων των Συλλογικών Αποφάσεων του 
Προγράμματος Δημοσίων Επενδύσεων, που ενεργούνται στα πλαίσια 
αφ’ ενός μεν των εγκεκριμένων υπό του Υπουργού Εθνικής Οικονομίας 
ορίων Πιστώσεων και Πληρωμών για κάθε τομέα του Προγράμματος 
και αφ’ ετέρου του κατά μήνα καθοριζόμενου υπό του Υπουργείου Οικο¬ 
νομικών ύψους Πληρωμών. 

2. Στις χρηματοδοτήσεις (κατανομές) των εγκεκριμένων ορίων πλη¬ 
ρωμών του Τομέα Νομαρχιακά Προγράμματα. 

3. Στις χρηματοδοτήσεις από συνεισφορές τρίτων για την εκτέλεση 
έργων του Προγράμματος Δημοσίων Επενδύσεων για όλους τους Φο- 
ρείς. 

4. Στις εντολές μεταφοράς των εσόδων Δημοσίων Επενδύσεων από 
τους ειδικούς υπολογαριασμούς που τηρούνται στην Τράπεζα της Ελλά¬ 
δας στο λογαριασμό «Ε.Δ. Συγκέντρωση Εισπράξεων και Πληρω¬ 
μών». 

5. Στη θεώρηση των εντολών που αφορούν δαπάνες εξωτερικού του 
Προγράμματος Δημοσίων Επενδύσεων. 

Άρθρο 6 

Ορίζουμε όπως: 

1. Τα έγγραφα που υπογράφονται «Με εντολή Υπουργού» από τους 
, Γενικούς Γραμματείς ΥΠΕΘΟ, ΕΣΥΕ και ΔΟΣ και τους λοιπούς Προϊ¬ 
σταμένους που αναφέρονται σε γενικότερης σημασίας θέματα κοινο¬ 
ποιούνται σε αντίγραφο στο Γραφείο μας.' ... 

2. Απαντήσεις επί εγγράφων άλλων Υπηρεσιών, υπογράφονται από 
το ισότιμο όργανο του Υπουργείου μας, προς εκείνο το οποίο έχει υπο¬ 
γράψει τα έγγραφα αυτά. 

3. Όταν λείπουν ή απουσιάζουν ή κωλύονται για οποιοδήποτε λόγο 
οι Γ ενικοί Γ ραμματείς οι αρμοδιότητες αυτών ασκούνται από τον Ανα¬ 
πληρωτή Υπουργό. 

4. Όταν λείπει ή απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης ή Τμήματος και δεν υπάρχει, νόμιμος Ανα¬ 
πληρωτής του, οι αρμοδιότητες αυτού ασκούνται από τον ιεραρχικά 
Προϊστάμενό τους. 

Η απόφαση αυτή να δημοσιευθεί στην Εφημερίδα της Κυβεμνήσεως. 

Αθήνα, 31 Ιουλίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 
-♦- 

Αριθ. 1088578/1549/0013 (5) 

Τροποποίηση της απόφασης Λ 2617/40/1988 «Κανονισμός Ίδρυσης 
και Λειτουργίας Πρακτορείων Κρατικών Λαχείων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 339/1936 «περί κρατικών λαχείων». 

2. Τις διατάξεις του Α.Ν. 2038/1938 «περί τροποποίησης των δια¬ 
τάξεων περί κρατικών λαχείων». 

3. Τις διατάξεις του άρθρου 93 του Π.Δ. 284/1988 (ΦΕΚ 128, 
165 τ.Α'). 

4. Την απόφαση Λ. 2617/40/1988 «κανονισμός ίδρυσης και λει¬ 
τουργίας πρακτορείων κρατικών λαχείων», αποφασίζουμε: 

1. Η διάταξη της περίπτωσης (ζ) της παραγράφου 1 του άρθρου 3 
της απόφασης Λ 2617/40/1988 (ΦΕΚ 728 τ.Β') αντικαθίσταται ως 
εξής: 

ζ) δήλωση του άρθρου 8 Ν. 1599/1986 για τα μέλη της οικογένειας 

του αιτούντος όπως η έννόιά της καθορίζεται με τις διατάξεις περί φορο¬ 
λογίας εισοδήματος και ότι κανένα από αυτά δεν έχει την ιδιότητα του 
πράκτορα. 

2. Η πρώτη περίοδος του πρώτου εδαφίου της παραγράφου 2 του άρ¬ 
θρου 3 της απόφασης Λ 2617/40/1988 αντικαθίσταται ως εξής: 

«2. Ως πράκτορας μπορεί να ορισθεί και ομόρρυθμη εταιρεία κατά τις 
διατάξεις του εμπορικού νόμου με την απαραίτητα προϋπόθεση ότι απο¬ 
κλειστικό αντικείμενο των εργασιών της είναι η αγορά και διάθεση 
γραμματίων κρατικών λαχείων και ότι κανένα από τα μέλη της δεν έχει 
την ιδιότητα του πράκτορα ούτε εξέπεσε με οποιαδήποτε αιτία της ιδιό¬ 
τητας αυτής, ούτε έχει διακοπεί η πίστωσή του ως λαχειοπώλη, ούτε 
έχουν καταπέσει εγγυητικές επιστολές του». 

3. Η διάταξη της περίπτωσης (β) της παραγράφου 2 του άρθρου 4 της 
απόφασης Λ. 2617/40/1988 αντικαθίσταται ως εξής: 

«β) δήλωση του άρθρου 8 Ν. 1599/1986 με τα ακριβή στοιχεία της 
αστυνομικής τους ταυτότηταν; και την ακριβή διεύθυνση κατοικίας και 
ότι: βα) δεν έχουν κηρυχθεί ανυπότακτοι ή λιποτάκτες ή δεν είναι φυγό- 
δικοι ή φυγόπονοι ή υπόδικοι για οποιαδήποτε από τα εγκλήματα που 
αναφέρονται στο άρθρο 12 του παρόντος και ββ) δεν έχουν εκπέσει για 
οποιαδήποτε αιτία, από την ιδιότητα του πράκτορα κρατικών λαχείων, 
ούτε έχει διακοπεί η πίστωσή τους ως λαχειοπώλες, ούτε έχουν καταπέ- 
σει εγγυητικές επιστολές τους». 

4. Τα εδάφια πέμπτο, έκτο και έβδομο της παραγράφου 1 του άρθρου 
5 της απόφασης Λ. 2617/40/1988 αντικαθίστανται ως εξής: 

«Η συνολική πίστωση που παρέχεται στους πράκτορες για την αγορά 
γραμματίων λαϊκού λαχείου, δεν μπορεί να υπερβεί τα διακόσια εκα¬ 
τομμύρια (200.000.000) δραχμές και στους λαχειοπώλες τα τρία εκα¬ 
τομμύρια (3.000.000) δραχμές. 

Για την αγορά γραμματίων του εθνικού και του λαχείου κοινωνικής 
αντίληψης δεν υπάρχει όριο πίστωσης. 

Με απόφαση της Επιτροπής Διοίκησης Κρατικών Λαχείων 
(Ε.Δ.Κ.Λ.) μπορεί να αναπροσαρμόζονται τα ανώτατα όρια πίστωσης 
μέχρι το ποστοστό αύξησης της ονομαστικής αξίας των γραμματίων του 
λαϊκού λαχείου, κάθε φορά που γίνεται αύξηση της αξίας του». 

5. Η προσαύξηση 50% της παραγράφου 3 του άρθρου 5 της απόφα¬ 
σης Λ 2617/40/1988 ισχύει και για τους πράκτορες που διορίστηκαν 
πριν από την 16η Ιανουάριου 1987 και μετά την 1η Ιανουρίου 1984. 
Το ποστοστό της προσαύξησης αυτής ισχύει από την έναρξη ισχύος της 
απόφασης αυτής. 

Η απόφαση αυτή να δημοσιευθεί στην Εφημερίδα τής Κυβερνήσεως 
και η ισχύς της θα αρχίσει από τη δημοσίευσή της. 

Αθήνα, 4 Αυγούστου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ. 334324 (6) 

Αντικατάσταση τακτικού και αναπληρωματικού Προέδρου του Συμβου¬ 
λίου Αλιείας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 (ΦΕΚ 137/1985 τ.Α') «Κυβέρνηση και Κυ¬ 
βερνητικά Όργανα». 

β) Του Π.Δ. 402/1988 (ΦΕΚ 187/26.8.1988 τ.Α') «Οργανισμός 
του Υπουργείου Γεωργίας». 

2. Τις αριθ. 272961/26.4.82 (ΦΕΚ 215/1982 τ.Β'), 347624/ 
21.10.82 (ΦΕΚ 841/1982 τ.Β'), 358523/23.12.83 (ΦΕΚ 763/ 
1983 τ.Β', 381327/16.11.87 (ΦΕΚ 632/1987 τ.Β’) και 236851/ 
12.2.88 (ΦΕΚ 88/1988 τ.Β'), αποφάσεις των Υπουργών Προεδρίας 
Κυβερνήσεως και Γεωργίας, σχετικά με την αναμόρφωση των συλλογι¬ 
κών Οργάνων του Υπουργείου Γεωργίας. 

3. Την αριθ. 288719/13.5.1988 (ΦΕΚ 335/1.6.88 τ.Β') από¬ 
φαση του Υπουργού Γεωργίας, περί συγκρότησης του Συμβουλίου 
Αλιείας, όπως τροποποιήθηκε μεταγενέστερα, με την οποία είχε ορισθεί 
Πρόεδρος αυτού, ο Παναγ. Αλεξόπουλος, τέως Γενικός Γραμματέας 
του Υπουργείου Γεωργίας. 

4. Την αριθ. 316308/3.7.1989 (ΦΕΚ 147/5.7,1989 τ.Γ') από¬ 
φαση των Πρωθυπουργού και Υπουργού Γεωργίας, περί αποδοχής της 
παραίτησης του Παναγ. Αλεξόπουλου από τη θέση του Γενικού Γραμ¬ 
ματέα του Υπουργείου Γεωργίας. 


5. Την αριθ. 316309/3.7.1989 (ΦΕΚ 147/5.7.1989 τ.Γ') από¬ 
φαση των Πρωθυπουργού και Υπουργού Γεωργίας, με την οποία διορί¬ 
στηκε Γενικός Γραμματέας του Υπουργείου Γεωργίας.ο Νικόλαος Ψυλ- 
λάκης, αποφασίζουμε: 

1. Τροποποιούμε την παράγραφο 1/α της αριθ. 288719/ 
13.5.1988 απόφασής μας, με την οποία συγκροτήθηκε το Συμβούλιο 
Αλιείας, για τη διετία 1988-1989 και ορίζουμε Πρόεδρο του Συμβου¬ 
λίου αυτού το Νικόλαο Ψυλλάκη, Γενικό Γραμματέα του Υπουργείου 
Γ εωργίας, και αναπληρωτή του, το Δημήτριο Κωστακόπουλο, Ειδικό 
Γραμματέα Αλιείας. 

2. Η θητεία των πιο πάνω λήγει στις 31 Δεκεμβρίου 1989. 

3. Κατά τα λοιπά ισχύει η απόφαση που τροποποιείται, όπως έχει 
τροποποιηθεί με τις 386522/16.12.88 και 290577/11.4.1989 
όμοιες αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1989 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 
- φ - 

Αριθ. Α7α/οικ.9796 (7) 

Επανέκδοση βιβλιαρίων νοσηλείας σε αντικατάσταση απωλεσθέντων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 10 του Β.Δ. 665/62 (ΦΕΚ 167/62 
τ.Α’). 

2. Τις διατάξεις του άρθρου 11 του Ν. 1278/82 (ΦΕΚ 105/ 
31.8.82) «για σύσταση Κεντρικού Συμβουλίου Υγείας». 

3. Την απόφαση αριθ. Α7α/2631, 2739/22.4.77 με την οποία επι¬ 
τρέπεται η επανέκδοση βιβλιαρίων νοσηλείας σε αντικατάσταση απωλε¬ 
σθέντων στις περιπτώσεις χρόνιας νεφρικής ανεπάρκειας. 

4. Την αριθ. Α7α/οικ.5376/30.7.82, ΦΕΚ 850/82 τ.Β' Υπουρ¬ 
γική απόφαση. 

5. Το γεγονός ότι υποβάλλονται αιτήματα ασφαλισμένων για επα¬ 
νέκδοση βιβλιαρίων νοσηλείας σε αντικατάσταση απωλεσθέντων, απο¬ 
φασίζουμε: 

Τροποποιούμε την Α7α/οικ.5376/30.7.82 απόφασή μας και επι¬ 
τρέπουμε την επανέκδοση βιβλιαρίων νοσηλείας σε αντικατάσταση των 
απωλεσθέντων ομοίων, πριν παρέλθει το ημερολογιακό έτος για το 
οποίο έγινε η θεώρηση αυτών που φέρονται ως απωλεσθέντα, από τη Δ/ 
νση ή Τμήμα Υγιεινής της Νομαρχίας του τόπου μόνιμης κατοικίας του 
ασφαλισμένου. 

Η αντικατάσταση αυτής επιτρέπεται μόνο στις περιπτώσεις που οι 
ασφαλισμένοι του δημοσίου πάσχουν από σοβαρές χρόνιες παθήσεις, η 
αντιμετώπιση των οποίων επιβάλλει συνεχή ιατρική και φαρμακευτική 
περίθαλψη. 

Γ ια την επανέκδοση βιβλιαρίου νοσηλείας ο ασφαλισμένος πρέπει να 
υποβάλλ,π στη Διεύθυνση Υγιειονομικής Περίθαλψης Ασφαλισμένων 
του Δημοσίου του Υπουργείου Υγείας, Πρόνοιας και Κοινωνικών Ασφα¬ 
λίσεων Ιατρική γνωμάτευση Διευθυντή γιατρού Κρατικού Νοσοκομείου 
ή του νόμιμου αναπληρωτή του, στην οποία θα αναγράφεται η πάθησή 
του και η ανάγκη συνεχούς ιατροφαρμακευτικής περίθαλψης. 

Μετά την παροχή της σχετικής έγκρισης ο ασφαλισμένος θα απευθύ¬ 
νεται στην υπηρεσία Υγειονομικής Περίθαλψης του τόπου της μόνιμης 
κατοικίας του, για την επανέκδοση του βιβλιαρίου νοσηλείας. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει μετά ένα μήνα από τη δημοσίευσής της. 

Αθήνα, 4 Αυγούστου 1989 

Ο ΥΠΟΥΡΓΟΣ 

ΜΙΛΤ. ΕΒΕΡΤ 
-♦- 

Αριθ. Β2-2768 (8) 

Άδεια κατοχής Β’ θέσης στον Κλεάνθη Νικολαίδη. 

Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει- 

τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 τ.Α’). 

3. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

4. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

5. Την αριθ. Τ 774/17.7.89 (ΦΕΚ 547/18.7.89 τ.Β’) απόφαση 
του Πρωθυπουργού ορισμού αρμοδιοτήτων στην Αναπληρωτή Υπουργό 
Εθνικής Παιδείας και Θρησκευμάτων. 

6. Το αριθ. 2768/13.6.89 έγγραφο του Εθνικού Μετσόβιου Πολυ¬ 
τεχνείου, αποφασίζουμε: 

Παρέχουμε την άδεια στον Κλεάνθη Νικολαίδη, καθηγητή του Γενι¬ 
κού τμήματος του Εθνικού Μετσόβιου Πολυτεχνείου για να συνεχίσει να 
εργάζεται ερευνητικά στο Εθνικό Ίδρυμα Ερευνών ως Διευθυντής του 
Κέντρου θεωρητικής και Φυσικής Χημείας, έως 1.9.1989. Για το 
σκοπό αυτό του χορηγούμε άδεια απουσίας με παροχές για δύο (2) ημέ¬ 
ρες ανά εβδομάδα. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο-όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθάριστων απο¬ 
δοχών της πρώτης χρονικά θέσης και τα 3/4 του συνόλου των ακαθάρι¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. Β2/2655 (9) 

Άδεια κατοχής Β' θέσης στο Δημήτριο Χαραλάμπη. 

Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

' Εχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και λειτουρ¬ 
γία των Ανωτάτων Εκπ/κων Ιδρυμάτων» όπως συμπληρώθηκε με την 
παρ. 6 του άρθρου 48 του Ν. 1404/83. 

2. Του άρθρου 2 παρ. 1 (α) του Ν. 1674/86 (ΦΕΚ 203/86 τ.Α’). 

3. Το αριθμ. 459/2.11.83 Π.Δ/γμα (ΦΕΚ 175/29.11.83 τ.Α’). 

4. Τα αριθμ. 14874/632/6/87, 11527/507/10.5.88 Έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α’). 

6. Την αριθμ. ϊ.774/17.7.89 (ΦΕΚ 547/18.7.1989 τ.Β’), από¬ 
φαση του Πρωθυπουργού ορισμού αρμοδιοτήτων στην Αναπληρωτή 
Υπουργό Εθνικής Παιδείας και Θρησκευμάτων. 

7. Το αριθ. 2401/30.589, έγγραφο της Ανωτάτης Σχολής Οικονο¬ 
μικών και Εμπορικών Επιστημών Αθηνών, αποφασίζουμε: 

Παρέχουμε την άδεια στο Δημήτριο Χαραλάμπη, Επίκουρο Καθη¬ 
γητή του Τμήματος Πολιτικής Επιστήμης και Διεθνών Σπουδών του 
Παντείου Πανεπιστημίου Κοινωνικών και Πολιτικών Επιστημών για 
να διδάξει στο τμήμα Οικονομικών Επιστημών του Οικονομικού Παν/ 
μίου Αθηνών, ως Επισκέπτης καθηγητής κατά το εαρινό εξάμηνο του 
ακαδημαϊκού έτους 1988-89 (από 1.3.89 έως 30.9.89). 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθάριστων απο¬ 
δοχών που λαμβάνει ως μέλος του Δ.Ε.Π. και 3/4 του συνόλου των 
ακαθάριστων κάθε φύσης αμοιβών του για την απασχόλησή του στην 
παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 


Αριθ. Β1/403 (10) 

Τροποποίηση γνωστικού αντικειμένου των τομέων και ανακατανομή 
κλινικών, εργαστηρίων και λοιπών παραρτημάτων του τμήματος ια¬ 
τρικής του Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

' Εχοντας υπόψη: 

1. Τις διατάξεις του άρθρου 6 παρ. 4 εδ. ε) του Ν. 1268/82 «Για τη 
δομή και λειτουργία των ΑΕΙ» (Α’87) όπως αυτές συμπληρώθηκαν με 
το άρθρο 48 παρ. 1ε του Ν. 1404/83 «Δομή και λειτουργία των Τεχνο¬ 
λογικών Εκπαιδευτικών Ιδρυμάτων» (ΑΊ73). 

2. Την απόφαση Υ.774/17.7.89 του Πρωθυπουργού «Ορισμός αρ¬ 
μοδιοτήτων στην Αναπληρωτή Υπουργό Εθνικής Παιδείας και Θρη¬ 
σκευμάτων Άννα Ψαρούδα - Μπενάκη» (Β'547). 

3. Τη γνώμη της Γενικής Συνέλευσης του τμήματος Ιατρικής του 
Πανεπιστημίου Αθηνών (συνεδρίαση 17.1.89), αποφασίζουμε: 

1. Το γνωστικό αντικείμενο της Τοξικολογίας και της Ιατροδικαστι¬ 
κής, το οποίο σύμφωνα με την Υπουργική απόφαση Β1/741/ 
10.10.86 «Σύσταση τομέων στο τμήμα Ιατρικής του Πανεπιστημίου 
Αθηνών» (Α' 677) έχει υπαχθεί στο Μορφολειτουργικό Τομέα μεταφέ- 
ρεται στον Κλινικοεργαστηριακό τομέα. 

2. Το εργαστήριο Ιατροδικαστικής και·τοξικολογίας, το οποίο είχε 
κατανεμηθεί με την υπουργική απόφαση Β1/482/15.7.87 «Κατανομή 
κλινικών, εργαστηρίων και λοιπών παραρτημάτων του τμήματος Ιατρι¬ 
κής του Πανεπιστημίου Αθηνών» (Α' 401) στο Μορφολειτουργικό Το¬ 
μέα κατανέμεται στον Κλινικοεργαστηριακό Τομέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-♦- 

Αριθ. Β1/504 (11) 

Μετονομασία τομέα του τμήματος Φιλολογίας του Πανεπιστημίου Θεσ¬ 
σαλονίκης. 

Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΠΑΙΔΕβλΣ ΚΑΙ ΘΡΗΣΚΕΥΜΑΤΩΝ 

’ Εχοντας υπόψη: 

1. Τις διατάξεις: α) Του άρθρου 6 παρ. 4 του Ν. 1268/82 «για τη 
δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 
87 Α’), 

β) του άρθρου 48 (παρ. 1 ε), του Ν. 1404/83, «δομή και λειτουργία 
των Τεχνολογικών Εκπαιδευτικών Ιδρυμάτων» (ΦΕΚ 173 Α’), 
γ) την απόφαση Υ 774/17.7.89 του Πρωθυπουργού «ορισμός αρμο¬ 
διοτήτων στην Αναπληρωτή Υπουργό Εθνικής Παιδείας και Θρησκ/ 
των Άννα Ψαρούδα - Μπενάκη (ΦΕΚ 547 Β’). ) 

2. Τη γνώμη της Γ ενικής Συνέλευσης του Τμήματος Φιλολογίας (συ¬ 
νεδρία 74/25.5.89) της Φιλοσοφικής Σχολής του Πανεπιστημίου Θεσ¬ 
σαλονίκης, αποφασίζουμε: 

Μετανομάζουμε τον Τομέα «Μεσαιωνικών και Νεοελληνικών Σπου¬ 
δών» του Τμήματος Φιλολογίας της Φιλοσοφικής Σχολής του Πανεπι¬ 
στημίου Θεσσαλονίκης σε Τομέα «Μεσαιωνικών και Νέων Ελληνικών 
Σπουδών» χωρίς μεταβολή του γνωστικού του αντικειμένου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Αυγούστου 1989 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
, -♦- 

Αριθ, οικ/2807/ΤΣΕΠ 37 , (12) 

Παροχή συμπληρωματικών πιστωτικών διευκολύνσεων στους σεισμο¬ 
παθείς των νομών Ηλείας και Ζακύνθου που επλήγησαν από :ον σει¬ 
σμό του Οκτωβρίου 1988. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του άρθρου 2, παράγραφος 2 και 3 της από 28.7.78 

Πράξης Νομοθετικού Περιεχομένου (ΦΕΚ Α' 117) «Περί αποκαταστά- 
σεως ζημιών εκ σεισμών Βορείου Ελλάδος» που κυρώθηκε με το Ν. 
867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ Α' 203) «Περί κυρώσεως 
της από 26.3.81 Πράξης Νομοθετικού Περιεχομένου «Περί αποκατα¬ 
στάσεις ζημιών εκ σεισμών 1981». 

3. Τις διατάξεις του άρθρου 3, παράγραφος 3, τελευταίο εδάφιο, του 
Ν. 1266/82 (ΦΕΚ Α' 81) «Περί οργάνων ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις» 
όπως συμπληρώθηκε με το άρθρο 25, παράγραφος 6 του Ν. 1418/84 
«Περί Δημοσίων Έργων και ρυθμίσεις συναφών θεμάτων». 

4. Τη με αριθμ. 101/1.11.88 Πράξη του Υπουργικού Συμβουλίου 
σχετικά με την αποκατάσταση των ζημιών που προκλήθηκαν από τους 
σεισμούς του Οκτωβρίου 1988 σε περιοχές των νομών Ηλείας και Ζα¬ 
κύνθου (ΦΕΚ 242/Α/3.11.88). 

5. Τις αριθμ. οικ/4173/6.12.88 και οικ/833/ΤΣΕΠ 37/3.3.89 
Κοινές Αποφάσεις των Υπουργών Εθνικής Οικονομίας, Οικονομικών 
και Περιβάλλοντος, Χωροταξίας και Δημοσίων Έργων για την παροχή 
πιστωτικών διευκολύνσεων στους σεισμοπαθείς των Νομών Ηλείας και 
Ζακύνθου, αποφασίζουμε: 

1. Προσαυξάνουμε τα στεγαστικά δάνεια που προβλέπονται από τις 
αριθμ. οικ/4173/6.12.88 και οικ/833/ΤΣΕΠ 37/3.3.89 τριμερείς 
Υπουργικές Αποφάσεις, για την ανακατασκευή των σεισμοπλήκτων κτι¬ 
ρίων των νομών Ηλείας και Ζακύνθου που επλήγησαν από το σεισμό 
του Οκτωβρίου 1988. 

α. Για τα κτίρια ή τμήματα κτιρίων που χρησιμοποιούνται για κατοι¬ 
κίες, από 40.000 δρχ. ανά τ.μ. σε 50.000 δρχ. ανά τ.μ. 

2. Οι ως άνω προσαυξήσεις, βαρύνονται σε επιτόκιο 3,5 εκατοστιαίες 
μονάδες υψηλότερο αυτού που κάθε φορά ισχύει για καταθέσεις απλού 
ταμιευτηρίου στις Εμπορικές Τράπεζες, χωρίς προσαύξηση για προμή¬ 
θεια, επιδοτούμενο κατά 100% από τον Προϋπολογισμό Δημοσίων 
Επενδύσεων. 

3. Την υπόψη αναπροσαρμογή δικαιούνται όσα κτίρια ευρίσκσνται 
στην καθορισμένη με την αριθμ. 101/1.11.88 Πράξη Υπουργικού 
Συμβουλίου περιοχή και έχουν επί πλέον κριθεί ανακτασκευαστέα, είτε 
βάσει πρωτοκόλλων κατεδαφίσεως είτε ως ασύμφορα επισκευής, είτε 
ως μη ασφαλώς επισκευάσιμα λόγω ευτελών δρομικών υλικών ( π.χ. 
πλινθόκτιστα, κροκαλλοδομημένα, ξηρολιθία κ.λπ.). 

4. Η προαναφερόμενη προσαύξηση θα χορηγείται εξ ολοκλήρου υπό 
μορφή ατόκου δανείου, χωρίς δηλ. να καταβάλλεται ποσοστό δωρεάν 
κρατικής αρωγής επί της αύξησης. 

5. Η παραπάνω προσαύξηση δεν θα έχει αναδρομική ισχύ για το 
ποσό του δανείου, μέρος ή όλου, που έχει χορηγηθεί μέχρι την ημερομη¬ 
νία έναρξης, ισχύος της παρούσης απόφασης. Για δε το υπολοιπόμενο 
ποσό ο υπολογισμός του δανείου θα γίνεται αναλογικά. 

6. Η εξακρίβωση του ύψους της δανειοδότησης, μέχρι την ημερομη¬ 
νία ισχύος της παρούσης, θα γίνεται με βεβαίωση της δανειοδότριας 
Τράπεζας. Οι προαναφερόμενες προσαυξήσεις αφορούν τις νόμιμα δα¬ 
νειοδοτούμενες επιφάνειες με άτοκα για τους ιδιοκτήτες δάνεια, σύμ¬ 
φωνα με τις ισχύουσες Δ/ξεις'και λοιπές Αποφάσεις, για την υπόψη σει¬ 
σμόπληκτη περιοχή. 

7. Όλα τα παραπάνω ισχύουν και για τα δάνεια αυτοστέγασης, που 
αφορούν την υπόψη σεισμόπληκτη περιοχή. 

8. Η ισχύς της παρούσας άρχεται από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1989 ■ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙ ΑΣ Α. ΣΑΜΑΡΑΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & 

ΔΗΜΟΣΙΟΝ ΕΡΓΩΝ 

Σ. ΚΟΥΒΕΛΑΣ 


Αριθ. Α17α/02/77/Φ.2.5 (13) 

Τροποποίηση της απόφασης συγκρότησης της Επιτροπής Μητρώου 
Εμπειρίας Κατασκευαστών (ΜΕΚ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1) Την απόφαση ΕΔ2α/03/10/Φ.Ν. 312/29.1.88 «Συγκρότηση 
Επιτροπής Μητρώου Εμπειρίας Κατασκευαστών (ΜΕΚ)» (ΦΕΚ 82 
Β'/88). 

2) Το έγγραφο 5542/20.3.89 του Τεχνικού Επιμελητηρίου της Ελ¬ 
λάδας με το οποίο ορίζονται νέοι εκπρόσωποί του με τους αναπληρωτές 
τους στην ανωτέρω Επιτροπή ΜΕΚ, αποφασίζουμε: 

Τροποποιούμε την απόφαση ΕΔ2α/03/10/Φ.Ν. 312/29.1.88 για 
τη συγκρότηση της Επιτροπής Μητρώου Εμπειρίας Κατασκευαστών 
(ΜΕΚ) ως εξής: 

α) Στην περίπτωση στ' της παραγράφου 1 αυτής ορίζουμε τακτικό 
μέλος τον Αλεξίου Γιώργο, Πολ. Μηχανικό, εκπρόσωπο του Τεχνικού 
Επιμελητηρίου της Ελλάδας, με αναπληρωτή του τον Παλαβατσίνη 
Σπυρίδωνα, Πολ. Μηχανικό. 

β) Στην περίπτωση ζ της παραγράφου 1 αυτής ορίζουμε τακτικό μέ¬ 
λος το Γεραρχάκη Νίκο, Πολιτικό Μηχανικό, εκπρόσωπο του Τεχνικού 
Επιμελητηρίου της Ελλάδας, με αναπληρωτή του τον Καλατζή Μιλ¬ 
τιάδη, Ν.Μ. 

Τα ανωτέρω μέλη ορίζονται για το υπόλοιπο της θητείας της Επιτρο¬ 
πής Μητρώου Εμπειρίας Κατασκευαστών που λήγει στις 
31.12.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Αυγούστου 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 

-♦- 

Αριθ. Α17α/01/77/Φ.2.5 (14) 

Τροποποίηση της απόφασης συγκρότησης του Τμήματος Μελετών του 
Συμβουλίου Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1) Την απόφαση ΕΔ2α/01/5/Φ.2.5/13.1.88 «Συγκρότηση του 
Τμήματος Μελετών του Συμβουλίου Δημοσίων Έργων» (ΦΕΚ 38 
Β'/88), όπως τροποποιήθηκε και συμπληρώθηκε με τις αποφάσεις 
Δ17α/6/28/Φ.2.5/1988 (ΦΕΚ 247 Β'/88) και Δ17α/02/4/ 
Φ.2.5/19.1.1989 (ΦΕΚ 72 Β'/89). 

2) Το έγγραφο 5542/20.3.1989 του ΤΕΕ με το οποίο ορίζονται 
νέοι εκπρόσωποί του στο ανωτέρω Συμβούλιο, αποφασίζουμε: 

Τροποποιούμε την απόφαση ΕΔ2α/01/5/Φ.2.5/13.1.88, για τη 
συγκρότηση του Τμήματος Μελετών του Συμβουλίου Δημοσίων Έρ¬ 
γων και ορίζουμε στην περίπτωση στ' της παραγράφου 1 αυτής τακτικό 
μέλος του Συμβουλίου αυτού τον εκπρόσωπο του ΤΕΕ Κώστα Αλεξό- 
πουλο, Μηχ/γο Ηλ/γο, με αναπληρωτή του το Χάρη Ραζή ΑΤΜ και 
Π.Μ. 

Τα ανωτέρω μέλη ορίζονται για το υπόλοιπο της θητείας του Τμήμα¬ 
τος Μελετών του Συμβουλίου Δημοσίων Έργων που λήγει στις 
31.12.1989. . 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 9 Αυγούστου 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 





ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


ι 

■ Κάθε τεύχος μέχρι 8 σελίδες δρχ. 20. Αηό 9 σελίδες μέχρι 16 δρχ. 30, από 17 έως 24 δρχ. 40 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 


Αν. Ειδικού Δικαστηρίου 

» 

• 1.000 

') 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















